Кр бажы чегарасы аркылуу жылып жүрүү
Кр бажы чегарасы аркылуу жылып жүрүү – баардык ыкмада, анын ичинде эларалык почта жөнөтүмү аркылуу жиберүүнү, өткөргүч түтүк унаасы менен электр өткөргүч тилкесин пайдалануу менен, товарларды жана/же КР бажы аймагына ташып кирүү же ал аймактан ташып чыгуу боюнча иш-аракеттерди жасоо. Андай иш-аракеттерге төмөнкүлөр кирет: а) товарлар жана/же унаа каражаттары менен бажы чегарасын иш жүзүндө басып өтүү жана да товарлар жана/же унаа каражаттары менен аларды бажы органдарынын койо бергенге чейинки КР бажы мыйзамдарында каралган кийинки иш-аракеттер; б) бажы жарнагын берүү же товарды жана/же унаа каражаттарын алып чыгуу аракетин жасоого түздөнтүз багытталган дагы башка иш-аракеттер. Товарларды жана/же унаа каражаттарын КР бажы аймагы аркылуу алып чыгып кетүү аракетине багытталган иш-аракеттерге төмөнкүлөр кирет: а) КРден чыгып кетүүчү жеке жактардын бажы көзөмөлүнүн тилкесине кирип-чыгуусу; КР бажы аймагынан чыгып кетүү максатында КР мамлекеттик чегарасынын өткөрүү жайынан унаа каражаттарынын өтүшү; б) КР бажы аймагынан сырткары жөнөтүү үчүн унаа каражат уюмдарына товарларды, же болбосо, почта байланыш уюмдарына эларалык почта жөнөтүмдөрүн өткөрүп берүү.

Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Юридикалык аталгылар жана түшүнүктөр